Yunani mara ke separuh akhir untuk menghadapi Republik Czech, yang merupakan satu-satunya pasukan untuk mengalahkan semua pasukan lawan terkuat ketika itu. Rekod Republik termasuk kemenangan meyakinkan 3-2 ke atas di Belanda, menang 2-1 atas Jerman, dan menang 3-0 atas Denmark pada suku akhir. Pada peringkat ini dalam kejohanan itu, Czech telah menjadi pilihan untuk membawa trofi. Permainan ini mula cemas untuk pasukan Yunani, sebagaimana biasa Republik Czech sentiasa menggunakan tekanan yang banyak. Rembatan Tomáš Rosický terkena palang pada minit pembukaan, dan Jan Koller mempunyai beberapa peluang namun diselamatkan oleh Antonis Nikopolidis. Peluang Czech untuk meneruskan asakan telah mendapat sedikit tamparan kecewa apabila pemain tengah berpengaruhnya Pavel Nedvěd meninggalkan padang kerana tercedera pada separuh pertama. Selepas 90 minit perlawanan berakhir 0-0, walaupun begitu Czech tetap mempunyai banyak peluang untuk permainan tersebut namun disia-siakan. Pada minit terakhir separuh pertama masa tambahan, tandukan pemain pasukan Yunani Traianos Dellas dari jarak dekat berjaya menghasilkan gol perak yang dicari-cari hasil dari sepakan sudut Vassilios Tsiartas dan ianya sekaligus mengakhiri kempen Czech, meletakkan Yunani ke perlawanan akhir Euro 2004 dan membuatkan penyokong mereka bergembira.